Kimaradtak a verekedõk a pólóválogatott keretébõl
Kósz Zoltán, Varga I Zsolt és Märcz Tamás hiányzik Kemény Dénes új, 21 tagú válogatott keretébõl a sydneyi aranyérmesek közül. A szövetségi kapitány hozzájuk hasonlóan egyelõre nem vette figyelembe a múlt vasárnapi bajnoki döntõn történtek miatt fegyelmi eljárás alatt állókat sem.
Az új válogatott keret:
kapusok: Szécsi, Kovács Z., Jászberényi
mezõnyjátékosok: Vári, Steinmetz B., Fodor, Biros, Katonás, Vindisch, Kásás, Varga D., Nyéki, Székely, Kiss G., Kiss Cs., Madaras, Benedek, Molnár T., Bárány, Steinmetz Á., Kiss G. 

"Az elsõ edzés csütörtökön lesz, Kovács, Steinmetz Barnabás, Kásás, Biros, Kiss Gergely, Bárány és Molnár, akik játszottak a péntek-szombati BL-döntõ meccsein, kapnak még néhány nap szabadságot és csak jövõ hétfõn kapcsolódnak be a közös felkészülésbe - mondta a kapitány.

Kemény annyi kommentárt fûzött jelöltjeinek névsorához, hogy egy-két sérülés, a fegyelmi eljárás és néhány jelöltjének fáradtsága okoz némi bizonytalanságot, ezért hívott meg a keretbe a tervezett 18-nál hárommal több játékost: "Molnár Tamás ugyan kerettag, de egyelõre nem számíthatok rá, mert olyan ujjsérülést szenvedett a szombati BL-döntõn, hogy három hétig nem foghat labdát a kezébe.

A kimaradt klasszisokkal kapcsolatban azt mondta, hogy elsõsorban az athéni olimpiára kell csapatot építenie, s ezért tekintett el például a 34 és fél éves Kósz beválogatásától, függetlenül attól, hogy az elmúlt hetekben szenzációs formában védett a Vasas kapusa. "Kettõs a  feladat: egyrészt az augusztusi Világliga döntõre és Világkupára kell ütõképes, jó formában lévõ válogatottat felkészíteni, másrészt tényleg az elsõdleges cél a most még távolinak tünõ athéni olimpia" - magyarázta a szakvezetõ. 

A válogatott menetrendje így alakul:
május 29-június 4.: napi két közös gyakorlás Budapesten
június 5-8.: edzõtábor Kaposváron
június 13-16.: nemzetközi torna Rómában
június 29-július 28.: Világliga-csoportmérkõzések, 3 itthon, 3 idegenben
augusztus 2-4.: Világliga, négyes döntõ, Patrasz
augusztus 8-11.: Unicum Kupa, Budapest
augusztus 22-25.: Világkupa, Belgrád

Ajánlat:

-   Kikapott a BL-döntõben a Domino
-   Kemény évek

Korábban:

Kemény Dénes csak a BL-döntõ után hirdet keretet